Политкомент: Румен Овчаров - маргинализъм в действие\nРумен Овчаров – маргинализъм в действие\nДнес, 23 март 2015 г. денят започна с ново показване на телевизионните екрани на образа и тирадите на Румен Овчаров по актуални политически теми. Това не е събитие, на което да се отдава някакво специално внимание, това е нещо обичайно. Но вече втори или трети път Овчаров се опитва да внушава на зрителите една крайно несправедлива оценка за БСП. И му личи, че е обиден. Разбирам го. Той бе на върховете в БСП. Дори след избирането на Първанов за президент няколко седмици се виждаше в образа на бъдещ председател на БСП. Но не би. Първанов си хареса Станишев и си го наложи по организационния модел за авторитарно вътрешнопартийно управление, разработен от Николай Добрев. Оттогава и до ден днешен има прикривана или открита неприязън на Овчаров към Станишев, независимо че последният го направи министър на икономиката, председател на комисия в Народното събрание, член на Изпълнителното бюро и т.н. Е, под вътрошнопартиен натиск, Станишев „пропусна“ да го включи в листите за Народно събрание и не го направи отново министър на икономиката, а направи такъв своето протеже Драго Стойнев. Разминаванията между Овчаров и Станишев бяха и са не на идейна и политическа основа, а на базата на междуличностната борба за повече власт в партията и в държавата.\nСлед това предисловие да преминем към същността. А тя е, че своята неприязън към Станишев, обиденият Овчаров прехвърля към БСП чрез негативни оценки за партията, партията на която той би трябвало да дължи твърде много неща и на която да е благодарен за своята политическа кариера. Става дума за следното. На два или три пъти журналисти задават въпрос на Овчаров за евентуалното бъдещо сътрудничество в лявото пространство между БСП и АБВ. В два от случаите той ясно даде да се разбере, че смята БСП и АБВ за „маргинални партии“ и че след време очаква Първановото АБВ да се превърне в социаллиберална политическа формация, партия за каквато Първанов ратува от десетилетия и каквато искаше да направи БСП.\nОбвинението в маргинализъм на собствената партия (БСП) е много тежка политическа оценка. Тя има негативно-пренебрежителен характер. Тя формира цялостна негативна нагласа в огромната маса от българските избиратели към БСП. Дали това е целта на Овчаров? Само той може да отговори. Но волно ли неволно той хвърля кал върху собствената си партия пред лицето на цялата българска общественост. И то кал, напълно незаслужена. Налага се да се ориентираме в това дали подобна оценка е вярна и доколко е вярна.\nТрябва да се върнем към основните понятия „маргинал“ и „маргинализъм“. Понятието маргиналност се ражда и разбира като положение на личността или на групи от обществото между два свята, две обществено прослойки или структури, две култури, две или повече групи ценности и норми на поведение, като загуба на социалната идентичност. Ако това разбиране се опитаме да го преведем на разбираем език, да го пригодим към политиката и политическите партии, би трябвало под маргинална партия да разбираме такава политическа партия, която е между две идейни и политически ценности и култури, като партия, която е загубила своята политическа самоидентичност.\nВъзниква естественият въпрос, БСП дали е загубила своята политическа идентичност на социалистическа партия, за да бъде определена като маргинална? Общоизвестно е, че всяка политическа партия е организационно обединение на хора на основата на някаква общност на идеите и на политическите интереси. Огромната маса от членовете на БСП са привързани към социалистическата идея, към левите идеи, изразяват общият интерес за провеждане на лява политика. Огромната част от привържениците и симпатизантите на тази партия са хора със същите идейни и социални нагласи и предпочитания. Те не са раздвоени между социалистическите политически ценности и ценностите на консерваторите, неонацистите, неолибералите, клерикалите и т.н. Те имат ясна определена идейна и политическа позиция и на тази основа членуват в социалистическата партия, т.е. те не са маргинали. А самопроизволно Овчаров ги трактува като маргинали.\nБезспорно и в БСП, както и във всички други политически партии, има групи от хора, които са членове на тази партия не по идейни съображения, а поради мотива за личностно издигане и придобиване на властови функции, а понякога и за личностно материално облагодетелстване. Това, че група членове на партията могат да бъдат разглеждани като маргинали, приспособяващи се към определена партия за лични облаги, не прави цялата партия маргинална. Тази истина Овчаров не разбира или не иска да разбира, или нарочно пренебрегва.\nПо своите основни програмни документи Българската социалистическата партия е ясно идентифицирана като такава. За нея са присъщи социалистическите идейни основи и политически позиции. Определени идейни и политически позиции могат да съвпадат с позициите на други партии, но това не прави социалистическата партия маргинална партия. В нейните програмни идейни и политически основи и членски състав базова е идеята за социалната справедливост, социалното равенство, социалната солидарност, социалната защита и т.н.\nВ политическата практика, особено когато политическите партии са на власт самостоятелно или в коалиция, има отклонения от политическите им идеи, стратегии и практически управленски действия. Тези отклонения, тези компромиси, са частични и временни по своя характер, най-често продиктувани от конкретна патова политическа ситуация в страната. Проява на маргинализъм може да има, само когато ръководството прехвърля границата на разумния политически компромис и чрез своите действия (държавни властови решения) подменя идейната и организационната същност на политиката на партията.\nАко Овчаров говори за маргинална партия, той вероятно визира конкретни политически действия по времето на ръководството на партията от Станишев. Да, част от ръководството на партията подходиха като маргинали в редица политически действия, когато БСП бе на власт в условията на коалиция (тройна и двойна). Но подходиха определени партийни дейци, а не цялата партия. В партията нямаше и все още няма вътрешнопартийни допитвания и вътрешнопартийни референдуми по основополагащи предстоящи решения. Маргиналността на част от ръководните дейци бе проява на колаборация. Самата дума колаборация има легално значение - процес на съвместна дейност. Бедата в политическата колаборация е, когато едната страна в процеса на сътрудничество с друга или с други партии преминава към действия за постигането на противоположните цели, застава зад основополагащите политически цели на друга партия.\nСлед 1997 г. БСП на няколко пъти бе в положение на колаборация с НДСВ и ДПС. Но в тези колаборации ръководството на БСП не просто направи компромиси с цел решаване на важни общонародни интереси, а участва в действия за постигането на противоположните на социалистическата идея цели – неолиберална политика в интерес на богатите и в ущърб на бедните. Ако става дума за маргинално поведение, то това е поведението, когато съзнателно се отказваш от същностните политически цели на своята партия и приемеш политическите цели на други партии за да останеш на власт. Най-крещящият пример за подобно маргинално колаборационистко действие на групата дейци на БСП е политиката по време на Тройната коалиция – внедряването на антисоциалния плосък данък, рязкото намаляване на корпоративните данъци на богаташите, рязкото намаляване на социалните осигуровки, въвеждане на делегираните бюджети в образованието и т.н. Това са все фундаментални неолиберални действия, които нямат нищо общо със социалистическата идея и практика.\nПо интересен е въпросът, кои бяха тези маргинали от ръководството на БСП, които от името на партията, без да поискат нейното съгласие и одобрение, със своите действия провеждаха противопартийна държавна политика. Изброявам: Георги Първанов – президент; Сергей Станишев – Министър-председател; Ивайло Калфин – Зам. председател на Министерския съвет по икономическите въпроси; Румен Овчаров – Министър на икономиката и енергетиката; Пламен Орешарски (предложен на Станишев от Румен Овчаров) – Министър на финансите; Даниел Вълчев (силно подкрепян от Овчаров) – Министър на образованието, Димитър Дъбов, Сергей Узунов, Катя Николова, Ангел Найденов.\nНавярно Овчаров си мисли, че хората са забравили, какво тогава е правил и говорил. Но по-паметливите си спомнят, че на критиката на лявото движение в БСП срещу тези крайно десни икономически мерки, Овчаров отговаряше публично, че няма друга икономическа алтернатива освен неолибералната. А се оказа че има дори в рамките на плоския данък – в прибалтийските страни той навсякъде е над 20%, а в България и Монголия е по 10%. В демократичните общества в политиката винаги има алтернатива. Е, щом няма друга алтернатива г-н Овчаров, какво правиш в БСП, а не си в СДС или НДСВ, които изповядват тази неолиберална политическа линия? Това не е ли маргинално поведение? Политикът не може да бъде с два коренно противоположни статуса – неолиберал по убеждение и социалист по партийна принадлежност.\nВ поредицата от размисли можем определено да кажем, че твърдението за това, че „БСП се провали във властта!“ е неточно. Той би трябвало да каже: „Ние с Първанов, Калфин и Станишев се провалихме във властта“, защото не социалистическата партия управляваше, а управляваше групата от политически маргинали от името на партията, но без да пита партията. Румен Овчаров бе сред групата от най-активните маргинали, той бе част от политическия модел, наричан от него „модел Станишев“. А може би този модел трябваше да се нарича „модел Първанов, Овчаров, Станишев“.\nОвчаров бе министър в правителството на Жан Виденов. В това правителството лентата на спомените ще го извади как през вечер се появяваше на екрана на телевизиите за да обяснява как трябва да се влошава социалното положение на народа за да се повиши цената на електричеството, понеже била по-ниска от тази в Европа. И нито дума за себестойността на произведената продукция в енергетиката и размера на печалбата. Правителството на Жан Виденов бе съборено по модела на т.нар. „цветни революции“ с активното участие на субсидираните от САЩ тогавашни протестъри начало с Иван Костов. Жан Виденов може и да беше слаб управленец, но не бе маргинал, а отстояваше своята собствена идейна социалистическа позиция. Той падна от власт понеже изплати над 1 млрд външен дълг и не можа да намери 1 млрд долара за да спаси от катастрофа банките, катастрофа заложена много преди той да започне да ръководи държавата. Виденов го предадоха най-близките му хора от БСП, включително Първанов, Добрев и Овчаров. По време на второто си министерстване Овчаров напълно подкрепяше антисоциалистическите икономически решения на Първанов, Калфин, Орешарски и Станишев. Той знаеше за заробващия договор за ТЕЦ „Марица-Изток I“ с американската фирма, но не искаше да промени договора с мотото, че това били „междуфирмени отношения“ и нямало как да се намеси. А сега се оказа, че има как и цените в договора през 2015 г. бяха понижени.\nРумен Овчаров като член на Изпълнителното бюро на Висшия (Национален и т.н.) съвет подкрепяше решенията на Станишев, нито веднъж не набра куража публично да каже, че Станишев греши. Започна да критикува Станишев и БСП, когато бе изваден от състава на депутатската листа и не стана за трети път министър. И оттогава стана любимец на пробойковите телевизии, неволно стана съучастник към информационните атаки срещу БСП.\nЗа цялостният образ на маргинала Овчаров много подхожда твърдението на известният американски социолог и социален антрополог от XX век Ралф Линтън, че маргиналният статус на личността е един от статусите, свързани с дейност, която за него не е основна. Сега основната дейност на Овчаров е свързана с „Лукойл-Нефтохим“, представител на българската държава в тази фирма. Но той се изявява не като енергиен експерт, а многократно и по-често като политически телевизионен коментатор, като ментор, като съдник от позицията на личното огорчение, като съдник от „най-висша инстанция“ на своите съпартийци. А ако се съди и осъжда т.нар „модел Станишев“, Овчаров също би трябвало, както активен участник в него, да понесе отговорност. Разбира се, само морална отговорност.\nПубликувано от Анко Иванов в 20:37 ч.


Дава под наем етаж от къща в град Велико Търново, Стара част | Искам Имот\nПросторен етаж от къща с две спални под наем на Самоводската чаршия във Велико Търново Етаж от къща с две спални е разположен на 3-ти етаж на красива триетажна къща, разположена в сърцето на града, но все пак на тиха улица. Разполага със собствен вход и предлага голямо антре, две просторни и слънчеви спални, всекидневна/хол с мека мебел и маса за хранене със столове, напълно оборудвана кухня, голяма панорамна тераса, баня със санитарен възел, отделна тоалетна и още една баня. Етажът разполага с подови настилки- естествен паркет, теракот и гранитогрес, дървени интериорни врати и дървен стъклопакет прозорци, обзаведен със съвременни мебели и готов за живеене. Разполага с всички електроуреди включително климатици. Местоположението на жилищната сграда осигурява лесен достъп до всички удобства на центъра на града, тъй като е близо до парк, автобусна спирка, училище. Това е престижен квартал с търговски зони, много тихо и само на 5 минути пеша от главния туристически център Царевец, на емблематичната за Велико Търново- Самоводска чаршия. Ref : 105474\nДава под наем къща в град Велико Търново, Стара част


Общи условия G-0YEN06643R // -->\nДипломни работи, курсови работи и проекти, есета, казуси и реферати\n1. Общи условия и правила\nНастоящите общи условия регламентират условията и реда за ползване, както и условията за онлайн услуги през уеб сайта www.zastudenta.bg, за краткост наричан „уеб сайта”, собственост на Ев Консултинг ЕООД, телефон за контакти 0888 860 564, наричан за краткост „Консултант” и всяко физическо или юридическо лице, посещаващо или ползващо уеб сайта за извършване на поръчки за консултантски услуги, наричано за краткост „Потребител”.\nПосещавайки сайта ZaStudenta.bg, се съгласявате с правилата и условията за ползването му. В случай, че не сте съгласни с Общите условия, моля не използвайте сайта за извършване на поръчки/покупки. Тези условия могат да бъдат периодично актуализирани или променяни, затова, молим преди всяка покупка да прочитате внимателно актуалната им редакция.\nСъдържанието, поместено на уеб страниците на сайта ZaStudenta.bg е със защитени авторски права, като се включват дори и тези права, които не са изрично упоменати тук, но са гарантирани от Закона за авторското право и сродните му права. Наименованието ZaStudenta.bg, лого, корпоративни символи и търговски марки, както и цялото съдържание на сайта, са собственост на Дружеството и/или на неговите партньори и доставчици. Нито една част от този сайт не може да бъде възпроизвеждана под никаква форма – копирана, разпространявана или ползвана като снимки, текст, графики, услуги, с каквато и да е цел и в каквато и да е медия или компютърна среда без изричното писмено съгласие на Дружеството. Материалите на този сайт са под закрилата на закона за Авторското право и сродните му права и всяка непозволена употреба може да бъде нарушение на авторско право, права върху търговски марки или други законови разпоредби.\nДружеството си запазва правото да публикува рекламни банери от всякакъв вид, както и връзки (линкове) от която и да е част от сайта, съобразно действащото българско законодателство.\nПозволено е използването на ZaStudenta.bg и на съдържанието в него за лични, нетърговски цели.\nПотребителят има право да ползва свободно ресурсите на сайта за законни цели, като спазва ограниченията, предвидени в тези Общи условия. Потребителят няма право да използва сайта по начин, който нарушава местен или международен закон и/или правата на други лица. Потребителят няма право да качва или разпространява материали, които съдържат вируси или рекламен софтуер или подобни компютърни кодове, предназначени да увредят права или интереси на трети лица. Ако Потребител сметне, че съобщение, изпратено до него, по какъвто и да е начин от Дружеството, накърнява авторско или друго право, той/тя може да се свърже с Дружеството чрез наличните на сайта данни за контакт, за да може Дружеството да вземе информирано решение.\nZaStudenta.bg не събира лични данни на потребителите, не изисква от клиентите си, каквито и да било лични данни, попълване на регистрационни форми, за да се осигури свободен достъп на потребителите до съдържанието на уеб сайта.\nZaStudenta.bg гарантира на своите потребители/клиенти конфиденциалността на предоставената информация и лични данни. Последните няма да бъдат използвани, предоставяни или довеждани до знанието на трети лица извън случаите и при условията, посочени в настоящите Общите условия. ZaStudenta.bg защитава личните данни на потребителя/клиента, станали му известни при извършване на заявената от клиента услуга, като това задължение отпада в случай, че Клиентът е предоставил неверни данни. При спазване на действащото законодателство и клаузите на настоящите Общи условия, ZaStudenta.bg може да използва личните данни на Клиента единствено и само за целите, предвидени в договора. Всякакви други цели, за които се използват данните, ще бъдат съобразени с българското законодателство, приложимите международни актове, Интернет етиката, правилата на морала и добрите нрави.\nСъгласно чл. 7 от Регламент 2016/679 НА ЕВРОПЕЙСКИЯ ПАРЛАМЕНТ И НА СЪВЕТА, Потребителя се съгласява личните му данни, като: име, телефон, имейл, IP адрес, учебно заведение и/или банкова сметка, да се обработват от Консултанта за целите на предоставяните услуги от уеб сайта, както и от счетоводните лица, администриращи предоставяните услуги.\nПотребителят е информиран/информирана, че може да оттегли съгласието си по всяко време като изпрати имейл до info@zastudenta.bg.\nZaStudenta.bg дава гаранция за постигане на положителен резултат (оценка). ZaStudenta.bg не се ангажира за постигане на конкретен положителен резултат (оценка) възложен от клиента.\nZaStudenta.bg не дава нито преки, нито косвени гаранции във връзка с достъпността, акуратността, надеждността или съдържанието на тези страници. ZaStudenta.bg не е отговорно за каквито и да било преки, косвени, случайни, специални или предизвикани щети или загуби или за прекъсване на деловата дейност, причинени от употребата на тази услуга, дори ако ZaStudenta.bg е било предупредено за вероятността за такива вреди. В някои законодателства изключването на определени гаранции или ограниченията на отговорността не са разрешени, така че изложените по-горе ограничения и изключения може да не се отнасят до вас. Отговорността на ZaStudenta.bg в такъв случай следва да бъде ограничена до максимално позволеното от закона.\nZaStudenta.bg приема следните форми на плащания:\n5.1. Плащане по банков път\n5.2. Плащане в брой при доставка - наложен платеж\n5.3. Плащане с дебитна или кредитна карта\n5.4. Възстановяване на суми\nПри необходимост от цялостно или частично възстановяване на суми на Потребителя, от страна на ZaStudenta.bg, те се извършват по допълнително уговорен между страните начин. Суми се възстановяват след доказване на отрицателен резултат (слаба оценка) от клиента. Възстановяването на суми, платени с дебитна или кредитна карта, се извършва по същата картова сметка, от която е направена транзакцията.\n6. Изработка на проект\n6.1 Оферта за изготвяне на проект\nСлед получено запитване, ZaStudenta.bg изготвя оферта за разработване на проект. Под внимание се взема темата, обема, срока за разработка, работен план и/или материали предоставени от клиента (ако има такива), изисквания по съдържанието (ако има такова) и насоки на научния ръководител (ако са представени такива). Офертата е обвързана със срока на валидност посочен в нея. Ако това не е направено, валидността е 3(три) работни дни от датата на изпращане. В офертата се посочва цената и съдържание на услугата. Чрез заплащане на авансовата вноска се счита, че клиентът е приел офертата и се е съгласил с настоящите общи условия, при което се започва работа по договорения проект. Датата на предаване на проект, посочена в офертата, е ориентировъчна и може да бъде променяна в хода на разработка, при необходимост. Всички допълнителни изисквания и/или насоки получени след отправяне на оферта, подлежат на допълнително договаряне. При условие, че не бъдат допълнително договорени, имат само информативен характер. Всички цени са базирани на брой страница със формат - шрифт - Times New Roman, големина на шрифта - 14pts, приблизително 30 реда с по 60 знака на страница, междуредие - 1.5 линии, подреден текст от двете страни, разстоянието от границите на листа до границите на текста от всвички страни е 25 мм.\n6.2 Разработване на договорен проект\n6.2.1 Авансова вноска\nАвансовата вноска е задължителна за всички дипломни работи и магистърски тези, а размерът й се определя индивидуално за всяка конкретна оферта. Авансовата вноска се заплаща в предварително в определен срок от ZaStudenta.bg. Авансовата вноска има смисъл на задатък по смисъла на ТЗ. При отказ от страна на клиента, тя не се връща и служи да обезпечи текущите разходи на ZaStudenta.bg направени за проекта.\nПри всички останали проекти се заплаща цялата сума в предварително определен срок.\n6.2.2 Срок за изпълнение\nСрока за изпълнение, който е посочен в приетата от клиента оферта започва да тече след получаване на авансовата вноска. В случаите, когато същинската работа не може да започне или не може да продължи, поради забавяне от страна на клиента, срокът за изпълнение може да бъде удължен. В процеса на работа ако сложността на проект го изисква, срока за изпълнение може да бъде удължен.\n6.2.3 Започване работа по проект\nСлед заплащане на авансовата вноска, ZaStudenta.bg се задължава да започне работа по договорения проект. Процеса на разработка протича на два етапа - първи етап запознаване с проблема и подбор на литературни източници, и втори етап - фактическа работа по разработването на проекта. ZaStudenta.bg си запазва правото при необходимост на всеки етап от разработката, да изиска допълнителна информация от клиента във връзка с проекта.\n6.2.4 Работен план\nАко клиента не е предоставил работен план преди изготвянето на оферта, ZaStudenta.bg се задължава да разработи такъв. При необходимост - работен план изработен от ZaStudenta.bg може да бъде променян в процеса на работа. Работен план предоставен от клиента може да бъде променян само след изрично негово съгласие. ZaStudenta.bg не носи отговорност за съдържанието на предоставен от клиента работен план. Спазват се стриктно точките посочени в него. Всички корекции в структурата на работния план, след предаване на проекта са обект на допълнително заплащане.\n6.3 Предаване на проект\nСлед завършване на проекта от страна на ZaStudenta.bg, същият се представя в кратка форма на клиента. При формата за преглед, с цел защита на труда, може да липсват увод, части от изложението, заключение и използвана литература.\nАвторското право върху конкретен проект се прехвърля след заплащането му в пълния договорен размер. До тогава носител на авторските права е ZaStudenta.bg. Изрично се забранява ползване, цитиране, копиране и разпространение на цели проекти или на части от него при представянето му във формат за преглед.\nФормата за преглед има информативна функция относно готовността на проекта.\nСлед заплащане на сумата по проекта, от която е приспадната авансовата вноска, клиентите получават проекта в необходимия формат (MS Word, Excell, Pdf, Power point), без защити на страниците, с което приключва етапа на разработване на проекта.\nПредаването на всички видове проекти, разработени от екипът на ZaStudenta.bg, се извършва в следните часови диапазони: всеки ден между 11 - 13 ч. и 18 - 21 ч.\nВсички предадени проекти са във следния формат: шрифт - Times New Roman, големина на шрифта - 14pts, междуредие - 1.5 линии, отстояния - горе, ляво и дясно - 2,54см, долу – 2,54см, освен ако не е определен предварително друг формат.\n6.4 Корекции на предаден проект\nZaStudenta.bg се задължава да извърши корекции върху предаден проект, само ако касаят неговото съдържание във вида разработен от нас. Всички останали корекции са обект на допълнителни договорки. Всички корекции на проекти предадени в рамките на 60 дни могат да бъдат извършени в рамките на 7 дни след тяхното уточнение. Всички останали корекции са обект на допълнително плануване съгласувано с клиента.\nZaStudenta.bg защитава личните данни на потребителя/клиента, станали му евентуално известни при изпълнение на поръчката по договорните условия, като това задължение отпада в случай, че Клиентът е предоставил неверни данни. При спазване на действащото законодателство и клаузите на настоящите Общи условия, ZaStudenta.bg може да използва личните данни на Клиента единствено и само за целите, предвидени в договора. Всякакви други цели, за които се използват данните, ще бъдат съобразени с българското законодателство, приложимите международни актове, Интернет етиката, правилата на морала и добрите нрави.\nZaStudenta.bg се задължава да не разкрива никакви лични данни за Клиента на трети лица - държавни органи, търговски дружества, физически лица и други, освен в случаите когато е получил изричното писмено съгласие на Клиента, информацията е изискана от държавни органи или длъжностни лица, които според действащото законодателство са оправомощени да изискват и събират такава информация. ZaStudenta.bg е длъжен да предостави информацията по силата на закона.\n8. Промяна на правилата и условията за ползване на сайта\nZaStudenta.bg си запазва правото да променя тези правила по всяко време без предварително известяване. Желателно е периодично потребителите да проверяват тази страница за извършени корекции и допълнения. Направените промени влизат в сила, в момента на публикуването им в сайта. Това споразумение между ZaStudenta.bg и посетителите на сайта се прилага, докато една от страните не го прекрати. Потребителите могат да го прекратят като престанат да използват и посещават уеб сайта ZaStudenta.bg и като унищожат материалите, които са "свалили", принтирали или по какъвто и да е начин запазили от него. Потребители, които нарушават правилата и условията за ползване на сайта първо ще бъдат предупредени и в случай, че продължат съзнателно да не ги спазват, ще бъдат предприети други мерки за прекратяване на достъпа и използването на сайта ZaStudenta.bg и услугите, които той предлага.\nВсички възникнали въпроси по отношенията на общите условия и правила за работа са обект на допълнителни договорки и уточнения.


Оперен гала концерт за крй на Варненско лято - Морски - Дневник\n16:57, 28 юли 09 , 3544\nФиналът на международния музикален фестивал "Варненско лято" 2009 идва с очаквания от почитателите на операта Гала концерт на Симфоничния оркестър на ОФД – Варна с участието на едни от най-ценените български оперни артисти - баса Юлиян Константинов, тенора Калуди Калудов, сопраното Йорданка Дерилова, мецосопраното Даниела Дякова и баритона Нико Исаков.\nТазгодишното издание на най-стария български музикален форум се радваше на препълнени зали. На ентусиазираната си публика фестивалът даде възможност за срещи с широка палитра от музикални жанрове и стилове - опера, симфонични концерти, камерна и кантатно-ораториална музика, старинна музика и млади таланти.\nС респект към над 80-годишната си традицията фестивалът погледна към българското музикално творчество – класическо и съвременно, и българското изпълнителското изкуство. Специално място в програмата имаха българи, често свързани с Варна, които градят успешна кариера в чужбина.\nСред запомнящите се събития на фестивала тази година бяха гостуванията на легендарния струнен квартет "Бородин" от Русия и на чешкия квартет "Беневиц", на "Арс Барока" и на ансамбъла за старинна музика "Хортус Музикус" от Естония.\nНа особено внимание от страна на ценителите се радваха и всички спектакли на оперната премиера на фестивала – "Селска чест" и "Палячи" с участието на сопраното от Болшой театър Ирина Долженко и популярните български тенори Калуди Калудов и Емил Иванов.\n1. Джузепе Верди – Увертюра към оп. "Набуко"\n2. Джузепе Верди – Ария на Абигайл от оп. "Набуко"\nизпълнява Йорданка Дерилова – сопран\n3. Джузепе Верди – Дует на Абигайл и Набуко от оп. "Набуко"\nизпълняват Йорданка Дерилова и Нико Исаков\n4. Джузепе Верди – Ария на Азучена от оп. "Трубадур"\nизпълнява Даниела Дякова – мецосопран\n5. Джузепе Верди – Ария на Ецио из оп. "Атила"\n6. Пиетро Маскани – Интермецо из оп. "Селска чест"\n7. Пиетро Маскани – Ария на Сантуца из оп. "Селска чест"\n8. Руджиеро Леонкавало – Ария на Канио из оп. "Палячи"\n9. Сергей Рахманинов – Каватина на Алеко от оп. "Алеко"\n1. Жорж Бизе – Увертюра към оп. "Кармен"\n2. Жорж Бизе – Сегедиля на Кармен от едноименната опера\nизпълнява Даниела Дякова\n3. Джакомо Пучини – Ария на Каварадоси от оп. "Тоска"\n4. Джакомо Пучини – Дует на Каварадоси и Тоска от оп. "Тоска"\nизпълняват Йорданка Дерилова и Калуди Калудов\n5. Джоакино Росини – Ария на Дон Базилио от оп. "Севилският бръснар", изпълнява Юлиан Константинов\n6. Руджиеро Леонкавало – Интермецо из оп. "Палячи"\n7. Джакомо Пучини – Ария на Турандот от едноименната опера\nизпълнява Йорданка Дерилова\n8. Руджиеро Леонкавало – Ария на Тонио (Пролог) из оп. "Палячи"\n18:39, 05 дек 21 / Спорт 4\n17:32, 05 дек 21 / България 89\n17:24, 28 юли 09 Гневно\nПоне заглавията на статиите ги пишете без грешки!


Инструмент за монтиране на отвори и неговите характеристики |\nИзвършвайки у дома инсталирането на отвори със собствените си ръце може да се направи, без да се използва специален ръчен инструмент за монтиране на отворите, т.е. ако има друг ръчен инструмент. За да направите това, определено ще ви е необходим удар, за да монтирате тези елементи, като ви позволява да направите дупки в кръгла форма.\nМонтирането на уши в дома се извършва със специални инструменти.\nВместо удар, използвайте кръгла метална тръба, която може да бъде едно коляно на стара неуспешна антена, чук с удобна дръжка. Тя ще вземе топка от метал, взета, например, от лагер или детски магнитен дизайнер.\n1 Как да използвате ръчния инструмент при инсталиране на отворите\n2 Характеристики на ръчните инструменти и методи на използване\n2.1 Както при инсталацията, използвайте чук\n2.2 Ръчни инструменти "Импулс" за производство на продукти с отвори\nКак да използвате ръчния инструмент при инсталиране на отворите\nПърво трябва да направите дупка и да прекарате отвора в нея, оставяйки шапката си отпред. При завъртане на продукта, опорният пръстен е поставен на обратната страна. Като топка от метал, с диаметър малко по-голям диаметър част втулка, която има издадена цилиндрична форма, той трябва да бъде поставен върху тази част и се удари с чук. Ще има сплескване на топката за занитване и фиксиране на блока.\nУстройство за запечатване уплътнители: матрица б - удар - бутало г - горни бутала миене 1 - поток 2 са посоката на частта на матрица удар 3- почукване част поток 4- държача на удар.\nЗа максимална сила трябва да почукате на нита с чук малко, но не трябва да правите много усилия, в противен случай това ще разруши хардуера. За да използвате този метод, трябва да имате опит в работата с всички гореспоменати инструменти, които правилно ще изчислят въздействието върху топката.\nПри използване на импровизирани инструменти по време на инсталацията, самият процес на работа ще продължи много бавно. В същото време са необходими много допълнителни инструменти, които трябва да са на разположение във фермата. Най-добре инсталирайте аксесоарите със специални клещи, които позволяват да се изравнява цилиндричната част на отвора.\nСлед сплескване на клещите острият болт трябва да остане на предната страна на продукта, а полупокриващата се полупланина се огъва от другата страна. Тя трябва да се използва като опорна пръстена, което е второто й половина. Необходимо е, както често процесът на разширяване може да доведе до разрушаване на цилиндъра, тоест до стените му. След това се образуват пукнатини и остри ръбове, които могат да повредят материала, като го разкъсат.\nЗа да предотвратите повреда на тъканта, е необходимо да използвате специална пръстеновидна подложка, която е в контакт с материала, от който е произведен продуктът. Това няма да позволи появата на пукнатини, драскотини или сълзи.\nИзползването на клещи в процеса на инсталиране на отвори е достъпно за всички и не изисква допълнителни умения за работа с този тип ръчни инструменти.\nХарактеристики на ръчните инструменти и методи на използване\nМожете да изберете най-често срещаните видове инструменти, които ви позволяват да инсталирате отвори. Извършвайки инсталацията, можете да използвате:\nВ монтажника на отворите Fiskars има 3 аксесоари за монтиране на отвори с различни диаметри.\nИнструмент за отвори "4 в 1" или сгъваем чук.\nPanchhem за монтиране на отвори.\nКлещи за монтаж на блокове "Micron" NT-2 (производител фирма Гама).\nИнсталаторът на "Кангаро".\nИнсталаторът Fiskars включва инструменти, които ви позволяват да инсталирате отвори с различни диаметри, в брой от три парчета. Използват се, които работят с различни материали, чиято плътност е до 400 г, например сред тях може да се различи следното:\nИнсталаторът се поставя на повърхността на материала със своя връх, който има люляк, където е необходимо. Не забравяйте да поставите специален килим, който предпазва продукта от повреда. Когато фиксирате върха на люляк, трябва да вдигнете върха с безплатна ръка с свободна ръка, която има сив цвят, което ще ви позволи да разтегнете пружината, като я освободите.\nПротегля пролетта не повече от 5 см нагоре. След това продуктът се поставя с лице заедно с отвора, който трябва да бъде подравнен по същия начин с работния отвор, когато продуктът е обърнат надолу. След това трябва да инсталирате сивия връх на инсталатора и да издърпате люлякът нагоре. Ако е необходимо, работата трябва да се върши отново.\nКлещите за монтиране на блоковете са удобни и лесни за работа.\nС помощта на удар за монтаж, можете да поставите отвори с диаметър от 4-5 мм. С удар, приспособлението включва приспособления, които позволяват заковаване дупки. За да инсталирате отворите, завъртете капачката на перфоратора, завийте дюзата и направете необходимите отвори. При връщане дюзите се смачкват с клещи.\nОбщият набор от "Микрон" форцепс на NT-2 от фирмата Gamma включва 100 броя блокове с диаметър 4 мм. Използва се силен материал, за да се направят форцепси. Те са снабдени с дръжка с анатомична форма, владетел, който ви позволява да определите диаметъра на блока, пробийте дупката, която първо удари дупки. Инсталирайки отворите, просто притиснете дръжките на винтовете. Със същия принцип са монтирани и клещи Kangaro.\nКакто при инсталацията, използвайте чук\nПроцесът на инсталиране на отворите.\nДемонтиращият се чук е инструмент за монтаж, който има няколко примамки. Те се завиват един в друг, а след това и в самия инструмент, който в същото време е доста тежък и следователно удобен за съхранение.\nС помощта на демонтируем чук, ако е необходимо, инсталирайте отвори с размер от 6 mm или по-голям. По време на инсталацията чукът произвежда много шум, което е отрицателен момент при използването му, особено ако се използва късно вечер. Положителният ефект от работата може да се постигне чрез поставяне на отвора на всяко разстояние от ръба на продукта.\nНай-важната точка в процеса на работа е наличието на твърда повърхност на работното място, тъй като в противен случай пликът няма да бъде инсталиран точно. Използвайте демонтируемия чук, който следва стриктно в съответствие с инструкциите:\nПри инсталиране на отвори в кожата или филц се използва ръчна преса за монтиране на отвори.\nПърво, местата, където са инсталирани блоковете, са маркирани.\nКогато подготвяте твърда, равна повърхност, поставете върху нея хартия или друг материал с надпис.\nСлед това перфораторът се поставя в перпендикулярно положение и върху него се полага серия от удари с чук.\nСлед като поставите удара, проверете дупката.\nАко не съществува, след това с помощта на топче с форма на връх, монтажникът се изстисква или натиска неколкократно.\nКато завъртите продукта, вкарайте отвора от предната му страна и го сложете надолу.\nНа последния етап дорникът на монтажника трябва да бъде поставен в крака на отвора, който е сплескан, като го удари с чук.\nРъчни инструменти "Импулс" за производство на продукти с отвори\nЗа да инсталирате отворите с различни диаметри, използвайте различни приставки.\nС помощта на инструмента "Импулс" можете да инсталирате дюбели както в дома, така и в промишленото производство. Инструментът пробива продуктите за отвори с диаметър 10 мм, които са необходими за плътни тъкани, включително брезенти. С инструмента "Импулс" можете да работите с широкоформатни тъкани, ако са поставени на маса или на пода.\nЗа да инсталирате отворите с този инструмент е изключително просто, можете да го държите с удобна дръжка, като го държите в лявата си ръка. За да приведете инструмента в работно състояние, дръжката на спусъка се завинтва в специалния ствол. Качеството на инструмента зависи от оптималната позиция на спусъка.\nПо време на монтажа спусъка може да се регулира с помощта на регулиращия винт. С вграден шестоъгълник в инструмента можете лесно да направите всички необходими настройки. Самият регулиращ винт се намира в отвора с резба на спусъка и се завинтва в него.\nИнструментът е снабден с магнитна клечка, която е необходима за монтиране на очния лоб, чийто пръстен трябва да бъде вкаран в матрицата. След това инструментът трябва да бъде поставен под материала. С помощта на остри асансьори продуктът може да се обработва с един ход чрез свободна ръка.\nКогато използвате "Импулс", дръпнете с пръст дръжката на спусъка след правилното позициониране на инструмента. Трябва да се постави един или два хода на отвора, плътно притиснат към материала, в резултат на разширяването на блока. Ако има опит, положителен резултат ще бъде постигнат след първия инсулт.


Времето във Великобритания - Хогуортс БГ\nХогуортс БГ > Начало > Магьоснически медии\nВремето във Великобритания, Маги-метеоролог: Томас Дърк\nSep 10 2018, 7:13\nSep 10 2018, 11:47\nПреподавател по Аритмантика\nНадявам се, учениците да сте си приготвили багажа, че да не се налага после родителите ви да пращат я мантии, я шапки, че другите месеци каквито ни очакват и каквото ги виждат кентаврите, но не винаги са били прави, ще са доста студени. Септември идва със слънчице и седемдесет и седем градуса по Фаренхайт. Това означава, че учениците ще пристигнат в училището, посрещнати от изключително приятно време, да се надяваме учебната година както хубаво да започне и хубаво да завърши.\nСлед приятното начало на годината ни очаква нещо, което ще озадачи целия магически свят- докато има слънце ще има и дъжд. До средата на месеца, поне през ден ще вали, докато слънцето си грее. Да ни опази Мерлин, че каквото ни е подготвил и края на месеца, температурата ще се понижи с поне десет градуса и ще има постепенно застудяване.\nДа се надяваме, че имате дебели мантии, защото ако нямате ще ви изненада бурята, която ще се шири в края на септември и която ще озадачи всички. Министерството на магията да предприеме някакви мерки, че горкичките сови няма да могат да носят пощата, а ако се наложи - може я да настинат, я нещо по-лошо да им се случи. Не искаме да останем без сови! Искрено се молим Министерството на магията, да предприеме мерки срещу настиването на пернатите ни приятели.\nИскрено Ваш, маги-метеоролог Котешко време!\nJan 6 2019, 10:58\nОктомври или още наречен месеца на скорпионите ще ни нападне като съчко яйца на омайница. Вижда се дъжд поне до средата на октомври, а облачната покривка ще закрие и гледката към небето, че и ноща, горкия професор Руполе няма да може да си проведе часовете по астрономия заради гъстата облачна покривка, но проблемите на астрономите не са проблем на метеорологията. Горките астрономи, но и горките сови. Всяка сутрин до края на октомври ще има мъгла, в която видимостта ще е поне 50-60 метра да се надяваме горките създания да успеят да се ориентират към Хогуортс, че иначе сутрешната поща няма да пристигне до получателите си и за завършек на прогнозата и една хубава новина-от 20 октомври до края на месеца от предполагаме 10 часа до около залез слънце облачната покривка ще вземе изчезне като с магическа пръчица и за учениците ще бъде приятно следобед да си пишат домашните навън около Езерото ако Министерството не обгради Хогуортс със защитни ленти все едно че има карантина, но надали. Така че да се молим на Министерството на магията да позволява на учениците да се разхождат около езерото в края на месеца, че и ноември какъвто е решил да дойде, но все пак да не разорим и „Пророчески вести”, че ако совите не носят вестника до получателите си ще фалира цялата медийна индустрия. И в края на месеца мъгливата покривка ще бъде само рано сутрин до около седем часа. Как бързо се мени времето!\nJan 16 2019, 11:03\nЗдравейте, мили котешки приятели!\nЗа месец ноември времето ще се подобри значително ... като за есен.\nВ началото на месеца се очаква слънце, което ще помогне увеличаването на температурите до около 15-16 градуса Целзий. Не очаквайте лято, ами едно приятно начало на месеца. Дано само в министерските кабинети не вали, там времето не го определяме ние. За учениците се очаква време, в което ще могат спокойно да се разходят край езерото, без да ги навали пороен дъжд или да ги сполети снежна буря.\nСкъпи ученици, използвайте топлото време в началото на месеца, защото от 16ти до края на ноември, се очаква леко понижаване на температурите и поне един път седмично валежи. Горките сови, които от този дъжд няма да могат да летят без да намокрят крилата си.\nПожелаваме Ви приятен и ползотворен месец!\nМаги Метеоролог Котешко време\nJan 16 2019, 11:05\nМесец декември, какъвто студен идва и студен ще си го изпратим.\nМесецът ще започне с превалявания, които ще бъдат обилни основно в понеделник и сряда. През другото време до 15 декември ни очакват превалявания, но леки, направо капчици. Горките растения ще вземат да завземат Хогуортс от толкова дъждовен и благоприятен за тях месец. Току виж се и превърнем в някоя вечнозелена дъждовна гора след толкова много изсипала се вода.\nВ средата на месеца, за около седмица, ни очаква слънчице, малко, но слънчице, което ще ни грее до 27 декември, малко след Коледа. Жалко за децата, които искат сняг на Коледа.\nНяма да има такова чудо!\nСлед 27 ни очакват само черни облаци и студ, като температурите ще паднат до един-два градуса, а през нощта до -2 градуса, което ще продължи до края на месеца.\nВесели празници Ви пожелавам, мои котешки приятели и нека духа на Коледа, в тези мрачни дни, бъде с Вас!\nJan 16 2019, 11:06\nПосрещнахме Новата година, запасихме се с шампанско, но както я посрещнехме, да се надяваме, че няма да я изпратим така - дъждовна.\nГодината, през първите 10 дена, ще бъде облачна, с леки превалявания, основно рано сутрин около седем-осем часа. През деня градусите ще се движат около четири-пет, а в най-хубавият случай - седем-осем. От десетия до двадесетия ден, ни очакват превалявания основно от дъжд. Пригответе се за порой и да се надяваме, че нашите читатели имат или дъждобрани, или много здрави чадъри.\nВ края на месеца, ни очакват снежни превалявания, като ще натрупа най-много 2 пръста, което сравнено с моите пръсти (до преди малко търсех линийка) са около 2-3 сантиметра, което е изключително малко, спрямо снежните виелици от 1990 година. Да се надяваме някой да не се подхлъзне на ледената покривка, която ще се образува. Учениците ги съветвам да не карат кънки на езерото, че може паднат и да създадат големи навалици в Болничното крило.\nПриятен януари и дано совите да успеят да Ви донесат вестника!\nМаги Метеоролог Котешко времe\n« Next Oldest · Магьоснически медии · Next Newest »\nLo-Fi Version Time is now: 14th November 2019 - 16:02


Улови мигаСветлин Иванов - Лаубер / 04 ноември 2021\nНа седемдесет километра от Атина, на самия край на полуостров Атика, се намира нос Сунион. Tам, на скалата над морето, е храмът на Посейдон - елинският бог на моретата. Oт две хиляди и петстотин години насам мраморните дорийски колони се издигат с горда висота в пространството, където ветровете, развързани, необуздани и свободни премерват силите си. Kъдето брегът се превръща във вода.\nТова е мястото, нееднократно възпято от Омир - точката, където за последен път да погледнеш през рамо към родина, към всичко познато и всичко привидно сигурно, отплавайки към хоризонти и очаквания. Така е било в античните представи, но сякаш и днес е така.\nСпоред преданието тук, от скалата на нос Сунион, от стълбите на същия този храм на Посейдон, митичния атински цар Егей се хвърлил в морето, избирайки собствената си гибел. Причината бил корабът с ЧЕРНИ ПЛАТНА, завръщащ се от Крит. На същия кораб, със същите черни платна царят изпратил месеци по-рано единствения си син Тезей, който придружил девойките, които трябвало да бъдат принесени в жертва на Минотавъра - чудовището от Лабиринта в Кносос/Крит, което изисквало пак и пак в жертвоприношение най-знатните и красиви атински чеда.\nНа раздяла цар Егей прегърнал сина си с пришепната молба :"Ако бог Посейдон е милостив към кораба ти, отплаващ сега траурно с черни платна и невинни, обречени жертви... Ако боговете изберат теб, сине мой, за победител в битката със звяра, заклевам те, смени на връщане черните платна с бели. Аз ще чакам по залез всеки ден да видя от скалата Суинион и Посейдоновия храм твоето завръщане..."\nНо Тезей забравил да смени черните платна, връщайки се. Да, той победил чудовището, а критската принцеса Ариадна победила собственото му сърце на герой. Врекли се един в друг и обичта им направила лунна пътека в Посейдоновото море. А далеч от тях, залез след залез след залез, цар Егей се вглеждал в пурпура на хоризонта, питайки ветровете, какъв цвят платна ще довеят до търсещите му очи. Tезей отпътувал обратно с Ариадна към родната Атина, но самият бог Дионисий се явил и я отнесъл със себе си за своя невеста.\nГероят-победител на Минотавъра останал сам на палубата. Победата му изведнъж изглеждала незначителна. Боговете са ревниви към щастието на смъртните и лесно го присвояват. Знаеш. Нали? И така победителят Тезей се връщал в родната Атина със сломеното сърце на победен.\nДа, боговете ни карат на заплатим скъпо за победите си. Знаеш и това, нали? Често цената е най-скъпото ни.\nТогава, там, в залеза, от скалата Суинион, застанал до колоните и взиращ се, цар Егей съгледал връщащия се кораб, но вместо с искрящи, леки и бели платна, той бавно приближавал с тежките черни. В скръбта по изгубената любов, Тезей забравил да смени платната. За цар Егей това означавало само едно: синът му е мъртъв и на кораба е трупът му. Направил тиха крачка към ръба на скалата. После още една. И още една. Потъващото във водите ранено слънце обагряло - от хоризонта до хоризонт - целия свят с кръвта си. Залязвало, заедно с последната искрица у Егей. Той направил още една стъпка ... и се понесъл надолу, без стон, към рубинените води... Поданиците му нарекли на него същото това море, поело със залезните си вълни мъртвото му тяло - и до днес ЕГЕЙСКО море започва от скалата Сунион и сменя цветовете си между хоризонти и хилядолетия, а ветровете му разказват.\nТезей, погрешно сметнат за мъртъв, пристигнал в родната Атина. Навреме, за да оплаче смъртта на баща си. Но - вгледан от високото в потъмняващите гранатови води - аз си мислех, че Цар Егей може би е видял истината в черните корабни платна. Част от сина му, най-важната част от него - душата му, се връщала всъщност мъртва. Заради отнетата любов, заради подигравката на боговете и заради това, че няма как да победиш едно чудовище, ако не събудиш чудовището в себе си.\nПо мраморния олтар на храма днес се търкаля единствено слънцето.\nГледам надолу от скалата. Помня, как аз самият съм се чувствал ограбен именно в миговете на своите собствени най-големи победи. Как за да надвия чудовищата в живота си, аз самият трябва да се превръщам в такова. Помня, колко пъти (неволно или умишлено, кой знае?!) не смених черните платна с бели.\nМорската вода под мен е вече почти черна, почти само ревящ звук в бездна. Ветровете стават все по-силни: изтръгват мислите ми, запокитват ги в нощта. А аз, в вгледан в Непрогледното, се питам, кого и какво обричах на гибел с черните си платна? Докато страдах за друго.\nИ от сцената на амфитеатъра, с ехото и шепота на епохите си повтарях стиха на Еврипид : "... и в трудностите ни няма почивка. В сладостта да живеем, обградени оставаме от приближаващия мрак на смъртта. В смеха си, в наздравиците и в суетата..."


Живот :: Маринела Арабаджиева е Жена на годината в категория Бизнес 19min.bg\nМаринела Арабаджиева е Жена на годината в категория Бизнес\nТитлата Бизнес дама за 2017 година в конкурса на списание GRAZIA бе спечелена от Маринела Арабаджиева - собственик на VICTORIA GROUP® HOTELS AND RESORTS. Това е водещата туристическа компания в България, разполагаща с 11 хотела, категоризирани 4 и 5 звезди, с над 500 ваканционни вили, с тур оператор, с център за професионално обучение.\nОт единадесет години италианското списание отличава най-преуспелите дами в 10 категории: телевизия, интернет, общество, бизнес, музика, спорт, дизайнери, актриси, модели и Послание във времето.\nОсновният критерий, по който се избира Жена на годината са заслугите им към обществения живот през последната година. В конкурса бяха номинирани 59 дами, но десет спечелиха титлата в различните категории.\nЗа бизнес дама на годината бе отличена Маринела Арабаджиева. В контекста на темата на конкурса: Без граници, тя заяви: “ Мечтите ни водят напред и ни помагат да преминаваме границите. В бизнеса е важна смелост, решимост и целенасоченост, много ясно да знаем накъде сме тръгнали и какво искаме да постигнем. Добрите резултати са плод на последователност, упорит труд и силен екип.“\nПрез последната година флагманът на притежаваната от нея верига – хотел Маринела в София, постигна забележителни резултати, като увеличи с повече от 50% гостите и приходите си, продължи цялостната реновация на уникалния комплекс с 442 стаи и апартамента, уникален за държавата конферентен център, който е безспорният победител на фона на огромната конкуренция в столицата, и повече от 10 заведения, в това число новооткрити през последните 12 месеца. Работата й бе оценена и със спечелването на правото да приюти държавните и правителствените ръководители от целия ЕС по време на българското европредседателство през 2018 г., което гарантира, че тя ще бъде още по-успешна за хотела и цялата верига.\nМотивите на GRAZIA да присъди наградата: „Маринела Арабаджиева е вдъхновяваща, силна и успяла жена в бизнеса. Завършила е педагогика, международен туризъм и пространствен дизайн. Във всеки хотел тя оставя своя почерк, създава елегантна и изискана визия, защото дизайнът е нейната страст”.\nЖената на годината е омъжена за бизнесмена Вълчо Арабаджиев и двамата имат четири деца. Вече 20 години успешно управлява хотелиерския бизнес, а от години се занимава активно с благотворителност . Тя е основател на Сдружение Маринела с единствената цел да даде равен старт на децата и шанс за тяхната бъдеща реализация.\nСред видимите резултати от благотворителната дейност на Арабаджиева е и скоростното завършване на строения повече от две десетилетия православен храм в съседство с хотела на нейното име на Кръста в Лозенец, който бе признат за една от най-красивите черкви в цяла България и е най-мащабната от новоизградените.\nбизнес, годината, жена, Маринела Арабаджиева\nМитничар се връща вкъщи по-рано. Жена му гола в спалнята. Притеснена. Той:\n- Тук има мъж! Казвай къде е?\n- Тук няма никого.\nПоглежда в гардероба - отвътре една трепереща ръка подава 200 евро. Митничарят ги взема и казва:\n- И тук няма никого...


Въпрос за тампон на двигателя - КЛУБ ФОРД БЪЛГАРИЯ - CLUB FORD BULGARIA\nВъпрос за тампон на двигателя\nРегистриран: 18 апр 2008, 09:50\nМодел на автомобила: Ford Ka\nМнение от sniffex » 16 яну 2009, 18:43\nЗдравейте, колеги, преди малко си взех колата от сервиз, момчетата казаха, че имало скъсан тампон на двигателя и положението никак не било добре. Взех си я, щото било много работа и ще я карам пак в понеделник-вторник. Може ли да ми обясни някой какво точно представлява това /имайки предвид, че съм жена и не разбирам особено /, колко пари би струвала смяната на въпросния тампон.. и от какво се получава това - дали е скъсано заради човешка грешка - дупка, чорвъркане по двигателя.. или просто си му е дошло времето? Аз си забелязах, че като включа на задна скорост и колата подивява, подскача и гасне, но понеже я паркирам на едно място с огромен наклон, не ми е правило впечатление досега.. Предварително благодаря на всички!\nRe: Въпрос за тампон на двигателя\nМнение от jojo » 16 яну 2009, 20:14\nздр,принципно тампон на двигател и с времето омекват ,а и да е сменян преди няколки години качеството им не е както е било някога ,иначе като работа ако е само това е за около 20мин ,то и без това ка-то май е само с един.\nно освен включването на задна има ли други проблеми,защото това може и от синхронизатор да е,както и от други ядове ,но първо ти сменят тампона ,и след установи дали го има още този проблем.\nиначе е нормално да се смени този тампон\nза услугата зависи от сервиза и ценовата му листа,но 30лв е нормална цена за тази манипулация (дори и по малко,но айде).\nако има други проблеми,сподели тук има и доста по компентенти хора от мен и ще те насочиме\nМнение от sniffex » 16 яну 2009, 20:38\nХиляди благодарности за разясненията, аз доста се панирах за този тампон, щото ми казаха, че било много страшно и едва ли не от утре тръгвам пеша на работа А щом казваш, че не е много работа - 20 минути, странно що ме върнаха.. както и да е. По принцип не знам за други признаци, но наистина като включа на задна и тя направо откача.. с два колана да се вържа, пак иска да ме изхвърли ) Предполагам, че мога да си покарам още ден-два със скъсания, или да не я мъча много-много?\nМнение от jojo » 16 яну 2009, 21:32\nза каране зависи от състоянието му,все пак държи двигателя,но сега не се плаши толкова.\nа за включването на задна как директно ли я вкарваш,ако го правиш така ,пробвай първо първа и после задна и виж как е. предполагам ,ще ти хареса повече и усилието\nМнение от sniffex » 16 яну 2009, 21:38\nзадната си я вкарвам както и ти на твойта, предполагам, без усилие изобщо..\nМнение от jojo » 16 яну 2009, 22:07\nкато смениш тампона и ако този проблем го има още със задна скорост,сподели да не насочим ,но щом се вкарва без усилие и не тресе лоста най вероятно няма да има проблем.\nпросто сега си говорим наизуст иначе\nРегистриран: 04 яну 2009, 10:58\nМодел на автомобила: ford escort-1,8D-95\nМнение от spartak_75 » 18 яну 2009, 12:22\nЗдравей и от мен колежке и ЧНГ!\nНе пишеш на каква кола е тампона! Ако при гасене на двигателя иам едно неприятно тресене, значи наистина е тампон! Ако е от страната на скоростната кутия, там е един т.нар. маслен тампон-30лева.Аз съм си сменял сам моя, много кофти дейност, 4 часа сам без помощ на един канал. Та можеш да покараш още малко време, но не-повече от една-две седмиици, щото скоростите ще почнат да се включват трудно.Ако е от страната на двигателя-там е доста по-кофти за смяна и определено е за сервиз.\nХайде засега чао от мен и успех!\nМнение от sniffex » 18 яну 2009, 15:50\nЗдрасти, spartak, колата е форд ка 1997 1.3. Да ти кажа честно, и аз не разбрах какъв е тоя прословут тампон, но предполагам, че щом ме върнаха от сервиза, значи е този по-сложния за смяна. Иначе проблемът са го разбрали вероятно когато са я вадили от канала (сменях каре и филтри) и момчето е включило на задна да я паркира.. по принцип се включва без проблем, но дадеш ли малко по-рязко скорост и тя почва да подскача, гасне.. направо ме изхвърля. Да не ти казвам къв проблем е с паркирането пред блока.. При гасене на двигателя няма никакво тресене.. явно ми е писано с тая кола да научавам проблемите й в последния момент и от година насам слушам "можеш да караш с тоя проблем най-много седмица.." първо беше едното каре, после едно маслено цилиндърче на задното колело, после другото каре, сега и тоя тампон, да му се не знае! благодаря много за мнението ти, извини ме, че не ти давам точен отговор, но и аз като.. жена... . нищо не разбирам Утре или във вторник ще пиша пак, като си я взема от сервиза\nМнение от spartak_75 » 19 яну 2009, 21:17\nКакво стана,взе ли фордчето? Тампон ли се оказа в действителност или друго? Колко ти излезе сервизирането?\nМнение от sniffex » 20 яну 2009, 13:50\nЗдрасти, колега Прав се оказа ти - наистина е тампон на скоростите.. Колата днес я закарах, малко ме човърка сега, щото още не съм си я взела и ми липсва да си я гледам тука пред работата.. Но иначе наистина е проклетия тампон, а щом ти си го сменял за 4 часа, представям си колко много работа е това. Цена на сервизирането още не знам, но веднага щом я взема, ще пиша. Въпросът е дали е само един или са два тампона за смяна, това ще определи и цената, предполагам Още веднъж благодаря за разясненията .. нали си представяш - аз разбирам от коли колкото Бойко Борисов от ядрена физика\nМнение от spartak_75 » 20 яну 2009, 15:19\nЗдравей отново, колежке\nКогато си купих фордчето, беше със скъсан тампон от страната на скоростите и тогава, като не му бях свикнал, майстор ми го смени. При второто скъсване, след две години се справих сам, въпросните четири часа (става въпрос за един и същ тампон) и вече около година нямам проблем. Другият тампон от страната на двигателя не е мръднал изобщо, така, че не бива и теб да те притеснява, освен това, майсторите в сервиза трябва да проверят двата. Така, че смело напред "Който кара Форд е лорд", ама не в този живот\nХайде засега от мен чао и безпроблемно шофиране !\nМнение от sniffex » 20 яну 2009, 15:34\nЗдрасти пак, колега Само ще ти кажа какво ми каза момчето от сервиза - "Караш Форд - плащаш мерцедес!".. напоследък се убеждавам, че е прав. Ще пиша колко ми е струвало удоволствието от смяната по-късно.. а по въпроса за това как сам си сменил тампона - не се смей, но като вдигна предния капак само знам къде е казанчето за течност за чистачките.. Поздрави!\nМнение от sniffex » 20 яну 2009, 16:53\nПиша за последно - удоволствието излезе общо 140 лева с труда, като само тампона е 130 лева. Бил някакъв си.. не знам какъв, и това е Сега лоста за скоростите стои доста странно, но може би е нормално. Мерси на всички за мненията и помощта.\nМнение от venom4o » 23 яну 2009, 22:51\nПфф доста ми се струват колежке незнам какво представлява този тампон но според мен е възможно да са те натоварили!Аз карах на баща ми колата до морето и там установих ,че любимия ми татко ми е дал кола на която планката на която се закача мотора е скасана и още няколко см и оставаха да овисне мотора и скоростите... да ги загубя някъде по магистралите..\nМнение от OgiDogi » 01 фев 2009, 00:59\nsniffex написа: Пиша за последно - удоволствието излезе общо 140 лева с труда, като само тампона е 130 лева. Бил някакъв си.. не знам какъв, и това е Сега лоста за скоростите стои доста странно, но може би е нормално. Мерси на всички за мненията и помощта.\nТампонът най-вероятно е хидравличен и носи целия товар в задния край. Като се разкъса и му изтече маслото, започва посоченото тресене и подскачане. Когато нацяло се скъса, става наистина страшно на задна - скоростната кутия думка по купето отдолу.\nМнение от dydo » 17 фев 2009, 10:52\nАми в за моето Мондео1 в Мото пфое е някъде към 150 лв., а по автомагазините около 100-ина. За работа не би трябвало да ти вземат много, защото е за нула време смяната............елементарна.\nМнение от escorttd » 21 фев 2009, 00:14\nЗа Ескорт-а тампона към скоростната кутия струваше към 70лв на BIRTH миналата година. Другият откъм ангренажния ремък беше 110лв. И двата са хидравлични.


Роджър Федерер срещу Рафаел Надал - епизод 40 - Спорт\nпубликувано на 12.07.19 в 10:30\nНадал и Федерер се срещат за 40-и път днес.\nВ петък следобед на централния корт на „Ол Инглънд корт“ в Лондон ще се състои 40-ото издание на най-вълнуващия двубой в съвременния спорт. Роджър Федерер и Рафаел Надал ще трябва да определят втория финалист на Уимбълдън. Сблъсъкът на тенис титаните с обща възраст 70 години ще започне не преди 17 часа наше време, веднага след мача между Новак Джокович и Роберто Баутиста Агут.\nИспанският левичар води в досегашните срещи с швейцарския Маестро с 24-15 победи. За качеството на двубоите между тях трябва да се спомене, че всички са били на финали и полуфинали. Изключение прави само първият мач между Роджър и Рафа – през 2004 година в Маями, когато Надал спечели с 6:3, 6:3.\nНа Уимбълдън обаче Федерер е лидер с 2-1 успеха. И трите мача бяха за титлата. През 2006 г. швейцарецът се наложи с 6:0, 7:6, 6:7, 6:3. Година по-късно Роджър отново надделя – 7:6, 4:6, 7:6, 2:6, 6:2. През 2008-а се състоя историческия мач, смятан за най-вълнуващия финал в Лондон и на който Рафа е посветил голяма част от биографията си. След 4:48 часа епична битка и прекъсвания заради дъжд Надал спечели с 6:4, 6:4, 6:7, 6:7, 9:7 в най-дългия мач за титлата в историята на Откритото първенство на Великобритания.\nВторият поставен Федерер се стреми към девети трофей на тревата в „Ол Инглънд клъб“ и общо 21-и в Големия шлем, а №3 в схемата Надал ще се опита да спечели за трети път в Лондон и за 19-и път в Шлема.\n„Рафа подобри много играта си на тази настилка през годините и промени много стила си – коментира 37-годишният Роджър, цитиран от Би Би Си. – Помня как сервираше преди и как го прави сега. Той вече завършва разиграванията по-бързо. Двамата знаем всичко един за друг. Можеш да се побъркаш от мислене на тактически варианти, или пък да си кажеш: това е тенис на трева, ще изляза и ще си играя своята игра. Развълнуван съм, че ще играя срещу него отново“.\nНадал се изказа в същия дух преди двубоя.\n„Винаги е уникална ситуация да играеш с Роджър. Вълнувам се, че ще изляза срещу него на централния корт тук след 11 години. Това означава много за мен, както е може би и за него. Възможностите да се срещаме на корта намаляват, но ние все още сме тук. Не очаквам да науча нещо ново за Федерер. Очаквам да играя срещу може би най-добрия тенисист в историята на тази настилка. Той играе добре и се чувства комфортно на трева. Аз също играя добре, с много висока интензивност, агресивно. Сервирам добре и посрещам много добре. Знам, че трябва да покажа най-добрия си тенис“, заяви 33-годишният Рафа.\nБНР Новини Спорт Надал тенис Уимбълдън Федерер


Пералня Daewoo DWD-FV2221, 7 кг, А+++, 1200 оборота |\nПералня Daewoo DWD-FV2221, 7 кг, А+++, 1200 оборота\nМодел : Пералня Daewoo DWD-FV2221, 7 кг, А+++, 1200 оборота. Една пералня на известната корейска марка Daewoo, която не прави никакви компромиси с качеството.\nКапацитет на пране[kg] 7\nДисплей с лед индикация\nРазмери (В/Д/Ш) [mm] 845/ 527/ 597\nТегло: нето/бруто 71-72,5kg.\nДиаметър врата 440 мм\nГодишна консумация на вода [L]\nКатегории: Daewoo, Домакински електроуреди, Перални машини и сушилни Етикети: 7кг., Daewoo, Дисплей, Пералня\nСупер мощно и спестяващо разходи решение за вашия дом, защото тази пералня е цели 1200 оборота.\nКапацитетът от 7 кг позволява тя да събира много пране. Удобно фронтално зареждане.\nЕнергоспестяващ клас, стандартни размери\nОще по-енергоспестяващ енергиен клас А +++. Стандартните размери са подходящи за всеки дом. а 15 програми наистина се грижат за качественото изпиране на всякакви петна.\nПредлага широк набор от специални програми за ефективно изпиране на различни видове тъкани в зависимост от вашите нужди. Разполага с програми за бързо пране- Speed, интензивно пране- Intensive, ръчно пране – Hand wash, еко пране – Eco, програми за пране на памук – Cotton, вълна – Wool, синтетика – Synthetic, пухени завивки – Duvet, завеси и пердета – Curtains, на спортни дрехи – Sport wear, бельо – Underwear, ризи и тениски – Shirts, миксирана – Mix, за изплакване – Rinse, отцеждане – Drain.\nТерморегулаторът се грижи за подходящата температура. Премахвате най-често срещаните петна – от вино, домати, кръв, шоколад и трева, кафе, сладолед – както и по-рядко срещаните. Предлага качествена грижа към тъканите, запазвайки естественото им качество и цветове за по-дълго време, като същевременно минимизират разхода на ресурси.\nУдобен дисплей със светлинни индикатори за допълнителни функции, функция за отложен старт, бутон за избор на температура. Отложеният старт може да бъде анулиран.\nКонсумацията е под 10 кубика на година.\nВ програмите, в които се активира тази допълнителна функция, машината извършва допълнително изплакване на прането преди последното изплакване. Натиска се бутон за допълнително включване на тази функция.\nДокато пералнята работи, вратата й е блокирана и не може да се отвори.


ᐉ Защо женският нос винаги знае истината — Lechenie.bg\nЗащо женският нос винаги знае истината\nОбонянието представлява способност да се усещат и определят миризми. Възможно ли е обонятелната способност да зависи от половата принадлежност?\nАко формулираме въпроса по-опростено, то кой именно, мъжете или жените, могат по-силно да усещат и определят миризмите и ароматите?\nУчените неотдавна намериха потвърждение на предположението, че остротата на обонянието и половата принадлежност са взаимосвързани.\nОказва се, че ще жените всъщност имат по-остро обоняние и това се обяснява с биологичната особеност на определени структури в главния мозък, което и позволява на жените по-добре от мъжете, да определят миризмите.\nЗа съжаление, мъжете далеч невинаги могат да улавят и разпознават много миризми, които усещат жените и поради това те най-често са склонни да се отнасят с недоверие към молбите на своите служителки, приятелки или съпрузи, че стаята следва да се проветри, мъжът да си смени ризата, да си вземе душ, да намери друго място за почивка и така нататък.\nСега, уповавайки се научните факти, можем с увереност да кажем, че забележките на жените по повод на това, че в помещението или на улицата се усеща някаква миризма често не са безпочвени оплаквания в опит да привлече вниманието към себе си, а реалното положение на нещата.\nТвърдението, че обонянието на жените е по-добро от това на мъжете, е самата истина\nМексикански учени дори успели да намерят доказателства, потвърждаващи отдавнашните предположения, че жените притежават по-тънко обоняние от мъжете.\nИзползвайки иновационния апарат изотропен фрационатор, група изследователи от Мексико открили биологични доказателства, които могат да обяснят защо при жените обонянието е много по-добро от това на мъжете.\nКакто е известно, при различните индивиди се наблюдават съществени разлики що се отнася до техните способности да идентифицират миризмите и ароматите.\nИ това, което е по-важно – мъжете и жените в още по-голяма степен се различават по способностите си да възприемат и да определят миризмите и ароматите.\nВ много видове изпитвания, които жените са провеждали с цел да проверят способностите на различни хора да различават миризми, се установило, че обонянието на жените в значителна степен превъзхожда обонятелните способности на мъжете.\nЗависимостта на разликите в обонятелните способности от половата принадлежност може да играе определена роля в диференцирането на социалното поведение, тъй като е възможно то да бъде включено непосредствено към възприемането на миризмата.\nИ така по естествен начин е свързано с асоциирания опит и емоции. Тоест обонятелното превъзходство на жените е предоставено от самата природа, за да бъдат те в по-голяма степен любопитни и емоционални.\nОбонятелната луковица в мозъка на жените има повече клетки и неврони\nУчените проучили главния мозък на 7 мъже и 11 жени, които към момента на смъртта си били на повече от 55 години.\nВсички тези хора до деня на смъртта си били неврологично здрави и никой от тях не е работил в производства или в професии, изискващи изключителни обонятелни способности, такива като дегустатор на кафе или професионално приготвяне на храна.\nИзброявайки количеството на клетките в обонятелните луковици на тези хора, международната изследователска група установила, че в обонятелната луковица на жените има средно 43% повече клетки, отколкото при мъжете в същата структура на главния мозък.\nА при изброяването на невроните разликите в количеството между двата пола достигнала до около 50%.\nКак да се преборим със схващането на врата за 60 секунди?


Напитки за Удоволствие и за Здраве | Gastronom\nДжин Gordon’s London\nБИО Зелен чай Cupper\nБира Primator Premium\nРезултати 1-28 от 1301\nBrugal Anejo (2)\nZlatna Viljamovka (1)\nZlatna Dunja (1)\nMarie Bruzard (1)\nДядова Усуканица (1)\nNеscafe Dolce Gusto (21)\nFonte Margherita (1)\nCasa Kakau (6)\nTullamore D.E.W (6)\nGrandos Mocca (2)\nРуски Стандарт (1)\nПещерска гроздова (2)\nБургас 63 (1)\nЗелëная Марка (1)\nCrabbie's Yardhead (1)\nТроянска сливова (2)\nPosh XL (11)\nУзо 12 (1)\nAntico Caffе (21)\nПрепоръчано за теб от секция Напитки и Електронни наргилета\nАсортимент Antico Caffе Novecento Coffeepuzzles 4 blend\n16 бр х 80 г\nКафе капсули Antico Caffе Novecento Raffaella blend\n16 бр х 104 г\nКафе капсули Antico Caffе Novecento Fiammetta blend\nКафе на зърна Antico Caffе Novecento Raffaella blend\nМляно кафе еспресо Мока Antico Caffе Novecento Raffaella blend\nМляно кафе еспресо Мока Antico Caffе Novecento Fiammetta blend\nМляно кафе еспресо Мока Antico Caffе Novecento Giovanna blend\nМляно кафе еспресо Мока Antico Caffе Novecento Vanessa blend\n25 бр х 175 г\nКафе капсули E.S.E Antico Caffе Novecento Raffaella blend\nКафе капсули E.S.E Antico Caffе Novecento Fiammetta blend\nКафе капсули E.S.E Antico Caffе Novecento Vanessa blend\nКафе капсули E.S.E Antico Caffе Novecento Giovanna blend\nКафе капсули Antico Caffе Novecento Vanessa blend\nКафе капсули Antico Caffе Novecento Giovanna blend\nКафе на зърна Antico Caffе Novecento Vanessa blend\nКафе на зърна Antico Caffе Novecento Giovanna blend\nКафе на зърна Antico Caffе Novecento Fiammetta blend\nДжин Bombay Sapphire Limited Edition с Коктейлна чаша\nКафе капсули Nescafe Dolce Gusto Ristretto Ardenza\nЛикьор Tatratea Праскова и бял чай\nПрочети нещо интересно за секция Напитки и Електронни наргилета\nНапитки – кога и как да ги консумираме\nНапитки – те са равнопоставена част от нашия ритуал за хранене, заедно с храната. Вода и безалкохолни напитки са ежедневният източник на хидратация. Алкохолните напитки са част от социалния живот и културата на много народи и консумацията им с мярка също носи своите ползи. Някои напитки влагаме и в храните. А много от тях са придобили дълбок социален и културен контекст. Срещаме се с приятели на кафе, на чай, на по бира или на по вино. Черпим всеки, влязъл в дома ни, поне с чаша вода. Затова и в онлайн супермаркет Gastronom.bg обръщаме специално внимание на селекцията ни от напитки, за всеки ден и за всеки вкус.\nПродължавай да четеш, за да научиш как храните и напитките се съчетават най-добре.\nНапитки за мазни и питателни храни\nАко ще похапваш мазни и питателни храни, то тогава би било добре да ги съчетаеш с Напитки, които да прочистят небцето ти. Тук влизат разнообразни изделия, например любимите ти пържени картофки, мазна речна риба, вкусни пържени чушки и т.н. С тях можеш да се насладиш на чаша от любимата си крафт бира. Или пък обикновена такава. Чудесна комбинация е класическата лагер Бира. Нейната газировка ще прочисти небцето ти. Но, от друга страна, можеш да избереш и чаша хубаво вино, което да е с леко тяло. С мазна храна се комбинира отлично и шампанското. За тези, които не обичат алкохол, газираните напитки са прекрасно решение. Например, с чаша свежа прясна лимонада ще се освежиш и ще допълниш вкуса на храната.\nСладки и горчиви ястия\nКогато консумираш сладки и горчиви ястия, напитките трябва да ги балансират. Нужно е те да не подсилват вкусовете, за да не стане прекалено. Търсим напитките, които да имат съставки, подобни на храната. Например, със сладките и горчиви ястия можеш да избереш вкусна плодова бира. Тя ги допълва чудесно и хармонично създава прекрасно вкусово усещане и плодов вкус. Ароматните вина са друга супер възможност. Накрая, не по-малко вкусни с такива видове храни са джинджифиловата бира и джинджифиловият ейл.\nВ ароматните храни ще откриеш много подправки, често и билки, а това означава, че е нужно да ги комбинираме с нещо, което отлично ще ги подчертае, без да ги прави прекалено силни и неприятни. Тук е полезно да подберем плодово-базирани течности. Това например може да е плодовата бира, която ще създаде чудесна хармония и по-силен, но все така приятен вкус. Някои червени вина също се комбинират добре с подобни ароматни храни, например тайландска кухня. Такова например е виното от грозде сорт Мерло. Азиатската кухня се комбинира отлично и с ароматни бели вина, като тези от сорта Гевюрцтраминер. От друга страна, заедно с избора на алкохолни напитки, можеш да се спреш и на плодово-базирани безалкохолни. Например, когато искаш тайландска кухня, можеш да я комбинираш със сок от ананас или манго. Друга възможност са студените чайове, които осигуряват страхотен баланс на ястието.\nНапитки и ястия на скара\nПри ястията на скара имаме добре изразени вкусови характеристики. Те ще трябва да бъдат хармонично допълнени от напитките, за да се очертаят в пълния си ефект. Например, тук можеш отлично да се насладиш на чаша от любимия си червен ейл или друга подобна напитка от менюто с бирите. Червените вина също са отличен избор. За подчертаване на вкуса на ястията на барбекю можеш да изпиеш и чаша от любимата си кола.\nЧервено месо и други по-тежки храни\nТук, например, влизат пържолите от червено месо. Естествено, съветите ни важат и за другите тежки храни. Отново ще започнем с бирените напитки. За тежките ястия е подходяща малцовата бира. Тя ще се съчетае много добре със сочни пържоли. Но пък те биха се комбинирали отлично и с червени вина. Например тези от сортове Мерло и Каберне Совиньон. Накрая, за почитателите на безалкохолните напитки, колата е много добро решение за червеното месо.\nВ тази категория влизат например картофено пюре или спагети. С тях са подходящи разнообразни напитки, като отново ще започнем с бирата. Тук отлична комбинация са светли лагер бири за прочистване на небцето. Вината трябва да са леки – например, можеш да изпробваш ароматни бели вина или пък италиански червени вина с билкова нотка в аромата. От безалкохолните можеш да изпробваш лимонада или пък сок от лайм.\nНапитки, подходящи за люти храни\nЗа лютите храни пък ще имаш нужда да неутрализираш леко силния аромат и да охладиш вкусовите си рецептори. Така че тук са подходящи по-неутрални напитки. Например, пшеничната бира е чудесна възможност да изпълниш точно това предназначение и да омекотиш лютивите вкусове на храната. От вината е подходящо да избереш такива със силни плодови аромати. Безалкохолните напитки могат много добре да прочистят небцето ти, като тук, например, можеш да избереш традиционни вкусове. Това могат да са чудесни сокове от манго или пък лимонада.\nНека поговорим и за салатите. Тук са подходящи леки и освежаващи напитки. Ако говорим за тези от категорията на бирата, то можем да посочим сайдера и лекия ейл. От вината е подходящо да избереш леки бели вина. Или пък подбери освежаващи плодови сокове или газирани напитки с плодов вкус. Например, отлична идея е безалкохолна напитка с вкус на круша.\nНакрая, сладките десерти. Тук можеш да подбереш както сладки напитки, така и горчиви такива. Например, горчивата бира е отлична идея за контраст на сладостта на десерта. От вината пък избери сладки такива със силен плодов аромат. С десертите можеш чудесно да комбинираш традиционните топли напитки. Такива са, включително, кафе и чай. Освен това добра комбинация са сокове с плодов вкус.\nКупи Напитки онлайн\nСлед като вече знаеш най-добрите комбинации между храни и напитки, време е да поръчаш менюто за довечера. Разгледай селекцията на Gastronom.bg и поръчай всичко бързо и лесно, с винаги безплатна доставка.


Клубна карта SOpharmacy е клиентска карта за лоялност. Издаването на клубна карта SOpharmacy е лесно и безплатно и може да бъде направено в аптеки SOpharmacy, Ceiba, Sanita или онлайн на sopharmacy.bg.\nПроверете клубната си карта SОpharmacy и от кои наши клубни оферти за лоялни клиенти можете да се възползвате до края на текущия месец.\nПри покупка в аптеки SOpharmacy, Ceiba, Sanita или онлайн на sopharmacy.bg притежателят на клубна карта може да получи на промоционални цени продукти от специалните предложения за лоялни клиенти.\nОт 10 май 2021 г. клубна карта SOpharmacy може да бъде издавана и да се използва и в аптеки Ceiba и Sanita. SOpharmacy Клуб функционира във всички аптеки SOpharmacy, Sanita, Ceiba и онлайн на sopharmacy.bg\nКлубна карта SOpharmacy е клиентска карта за лоялност. При пазаруване в аптеки SOpharmacy, Ceiba, Sanita представяйте Вашата клубна карта на касата преди издаване на касов бон за покупката Ви. При пазаруване онлайн на www.sopharmacy.bg, въвеждайте номера на картата си в полето за лоялна карта преди приключване на поръчката.\nСпециални предложения и промоции за лоялни клиенти – SOpharmacy Клуб оферти\nПри покупка в аптеки SOpharmacy, Ceiba, Sanita или онлайн на www.sopharmacy.bg притежателят на клубна карта може да получи на промоционални цени продукти от специалните предложения за лоялни клиенти, обозначени „с клубна карта“ – на всеки 10 дни имаме нови предложения – вижте актуалните предложения ТУК\nДопълнителна отстъпка на определена категория продукти\nКлубна карта SOpharmacy предоставя възможност на своя притежател за допълнителна отстъпка на определена категория продукти в аптеки SOpharmacy, Ceiba, Sanita. За повече информация – вижте общите ни условия\nСпециални талони за отстъпка на цяла марка, продуктова серия или продукт – Клубни талони\nТърсете в аптеки SOpharmacy, Ceiba, Sanita, на sopharmacy.bg или в списание SOhealth актуалните талони с отстъпки само за лоялни клиенти.\nВсеки месец предоставяме ексклузивни оферти за нашите лоялни клиенти. Офертите са маркирани с „SОклуб+ оферта“.\nЗа да се възползвате от тях трябва:\n1. Да притежавате клубна карта SОpharmacy.\n2. За предходните 3 месеца да сте пазарували за поне 200 лева в аптеки SOpharmacy, Ceiba, Sanita и на sopharmacy.bg (можете да проверите вашата карта и от какви оферти можете да се възползвате ТУК)\nАко направите покупки за над 200 лв. за последните 3 месеца, имате право веднага да се възползвате от новите “SОклуб+ оферти“.\nИздаване на клубна карта\nИздаването на клубна карта SOpharmacy е лесно и безплатно и може да бъде направено в аптеки SOpharmacy, Ceiba, Sanita или онлайн на www.sopharmacy.bg. Единствено трябва да попълните бланка, предоставена от наш фармацевт в аптеката, или регистрационна форма онлайн на www.sopharmacy.bg в меню Лоялна програма на Вашия профил. Вашата клубна карта става активна след издаване в аптека SOpharmacy (за карти, заявени онлайн, активацията се извършва до три работни дни след регистрация) и можете да започнете да използвате отстъпки още при следващата си покупка. Клубни карти, заявени на място в аптеки SOpharmacy, Ceiba, Sanita, се получават веднага след подаване на попълнена регистрационна бланка. Клубни карти, заявени онлайн на www.sopharmacy.bg - получава се номер на карта на Вашия e-mail, а самата пластика се получава по куриер с Ваша поръчка, съгласно общите условия за доставка на www.sopharmacy.bg. Клубна карта SOpharmacy не е кредитна или дебитна карта и с нея не могат да се извършват финансови операции. Всяка карта има номер, по който се идентифицира.


В Африка момичета изкупват греховете на предците...\n18.06.2019 18:00 7773\nОбичаят да жертваш собствената си дъщеря на божество или жрец е обясним и разбираем, когато става въпрос за древни времена. Но и днес в Африка съществува обичай, наречен "трокоси" - семействата дават малките си момичета, за да изкупят греховете на предците. Децата стават робини и са длъжни да изпълняват всички искания на служителите на култа, в това число и сексуални. Някои прекарват в храмовете няколко години, други остават през целия си живот.\nГана една от най-добре развиващите се държави в Западна Африка. В нея живеят 30 милиона души, три четвърти са християнин, 17% са мюсюлмани, други 5% следват местните традиционни религии и вярвания. Именно сред тях може да се намерят хора, практикуващи трокоси. Традицията се среща в Того и Бенин. Системата се основава да вярването, че боговете са готови да отмъстят на хората, водещи неправеден начин на живот, пише Лента.ру.\nДумата се състои от две части - "тро" означава Бог, а "коси" - жена, кралица или роб. Обикновено понятието се интерпретира като жена на Бога, както и робиня. Според традицията семейството дава на храма млада девственица. Някои от момичетата попадат там още 6-годишни. Понякога отиват и по-големи момичета или жени, които вече имат деца. Кой ще откупва греховете решава само семейният съвет. Старейшините имат право да избират всеки, независимо от това дали е извършил някакво престъпление или грях. В случай на смърт или бягство семейството трябва да замени момичето с ново. Момичетата работят по домакинството или в личните фермери на жреците. Често са гладни и живеят в лишения и нищета. Непрекъснато се борят една с друга за вниманието и поощрението на стопанина.\nСлужителят на култа спи с момичетата. Смята се, че че сексът с девственица е необходими за укрепването на ритуала. Момичето не може да откаже, тъй като духовният лидер "говори от името на боговете." Момичетата са длъжни да се отдават на желанията на жреца по всяко време. Те може да бъдат принуждавани към секс и в храмовете старейшини, а понякога и от роднини на наставниците. Момичетата раждат средно по четири-пет деца.\n"Ставаме в 4 часа сутринта, носим вода, метем, а до залез слънце обработваме земята. Стопанинът не ни осигурява. Винаги сме гладни.", споделя едно момичетата. По думите ѝ духовният лидер биел робините, но тя все пак те искали неговото внимание. За над 10 години от робството тя има шест деца от жреца.\nС помощта на активисти някои от жените успяват да напуснат храма, но семействата им не ги приемат обратно. Страхуват се, че проклятието ще се върне. Хората се страхуват да общуват с "трокоси" или да ги доближават.\nАфриканският съюзи (АС) изхвърли Судан от организацията заради искането властта да бъде прехвърлена на гражданската организация, като...\nПрез 1998 година след международен скандал правителството на Гана приема закон забраняващ практиката. Оттогава всяко лице предаващо или приемащо човек в обикновено или ритуално робство, а така също и който съдейства за това, се смята, че извършва тежко престъпление, за което го заплашва не по-малко от 3 години затвор. Криминализацията подобрява ситуацията и през последните 20 години са спасени хиляди жени. Някои от тях дори ходят на училище или живеят извън територията на храмовете, но в обществото не ги приемат. Въпреки мерките отговорност за похищенията не е поел никой. Преследванията буксуват и дори след жалба в полицията. Едно от момичетата в училище разбира, че правата ѝ се нарушават и се обръща към полицията, но родителите ѝ просто отказват да ходят на слушанията и делото така и не стига до съда.\nНякои считат, че обичаят влиза в културното наследство на народността и трябва да бъде запазен. Старейшините са на мнение, че правителството не трябва да се намесва в обичаите на народа.\nДруга причина е баналният страх множеството от местното население, в това число и на полицията. Общините, където трокоси се практикува вярват силно в силата на боговете и хората се страхуват да противостоят, за да не бъдат прокълнати. Правозащитниците се опасяват, че законът замита проблема под килима - жените може просто да се изпращат в храмове в отдалечени места на страната, затова те се стараят да работят активно със самите служители на култа - обществени лидери и местните учители, тъй като за изпращането на момиче в храм трябва да се разубедят всички.\nЗасега най-добре работи в стратегията за размяна на жертвите. Вместо момичета жреците се убеждават да взимат крави, пари или ценности. При това животните са най-добрият вариант, тъй като позволява на старейшината да получава доход и да не е на загуба. На изведените момичета се дава основно образование и професионална подготовка, която да им помогне да издържат себе си и децата. По данни на правозащитните организации само в Гана в робство са между 4 и 6 хиляди жени и момичета. Прогресът малко по-малко достига и до далечните места на страната и дори в храмовете започват да разбират, че времето, когато момичетата изкупуват на предците си, вече е към края си.\nНай-богатият човек в Алжир е задържан заради корупция\nНай-богатият човек в Алжир, промишленият магнат Исад Ребраб бе арестуван по прокурорска заповед и ще остане в ареста, съобщиха държавни...\nЕдин от жреците споделя: "Дори не сме чували за това, че към жените трябва да се отнасяме като към равни. А сега имаме училище. Новото поколение се учи на нещо ново, четат за света и разбират какво се случва в другите места. Не мисля че те ще искат да останат."\nЕтикети: Африка Гана Робство жени момичета\nЧудовищен терористичен акт в Буркина Фасо, с поне 160 жертви\nПотвърдено: Водачът на "Боко Харам" се е самоубил\nИзхвърлиха депутатка в Танзания от парламента заради „прекалено тесни панталони“ (СНИМКИ)\nДжо Байдън: Путин е умен, жилав и достоен противник ... 345\nКоронавирусът в България: Под процент положителни ... 780\nСтената на Швеция спря армадата на Испания ... 315\nКарта таро за 15 юни за всички зодии ... 1035\nСироп от бъз – начин на приготовление и ползи... 9870\nРуснаците масово разпродават имотите си... 3408\nСоломон Паси определи Костадинов за съветски... 3015\nГЕРБ отговори на министъра - язовирите били... 2520\nПаунова: Държавата показа, че ясно е избрала... 2264\n„Те се смеят напразно“: До какво може да доведе... 1497\n7000 страници тайни документи: Лъжите на... 977\nПроучване: Индийският вариант на COVID-19... 937\nКоронавирусът в България: Под процент положителни... 794


Контекст на организацията съгласно ISO 45001:2018 | ISO системи за управление\nОпитът с прехода към новите издания на стандартите ISO 9001:2015 и ISO 14001:2015 показва, че организациите срещат трудности при определяне на контекста. И проблемът не е толкова в това какъв е контекстът на организацията, а какво точно се има предвид под термина контекст и какво изисква стандартът във връзка с него.\nКакви са изискванията на ISO 45001:2018 по отношение на контекста на организацията?\nСледвайки структурата от високо ниво, стандартът ISO 45001:2018 логично поставя под точка 4.1 Разбиране на организацията и нейния контекст. Изискванията са съвсем кратки, но въпреки това пораждат много въпроси. Фокусът е поставен върху определяне на външни и вътрешните обстоятелства, които оказват влияние върху системата за управление на здравето и безопасността при работа.\nНа първо четене възникват два въпроса:\nКакви са тези външни и вътрешни обстоятелства?\nКак трябва да бъдат представени след като са определени?\nПовече информация за външните и вътрешните обстоятелства на контекста можем да открием в приложение А.4.1 на стандарт ISO 45001:2018. Важно пояснение, на което трябва да се обърне внимание е, че обстоятелствата могат да бъдат както положителни, така и отрицателни.\nВъншните обстоятелства са свързани с външната среда, в която функционира организацията. Примери за външни обстоятелства:\nкултурна, социална, политическа, законова, финансова, технологична, икономическа среда, конкуренция на пазара;\nнови изпълнители, доставчици, прартньори, нови технологии;\nнови продукти и тяхното влияние върху здравето и безопасността;\nтенденции, свързани с отрасъла;\nвзаимоотношения с вубшни заинтересовани страни и др.\nВътрешните обстоятелства са свързани със средата вътре в организацията. Примери за вътрешни обстоятелства:\nуправление, структура, роли, отговорности;\nполитика, цели и стратегии;\nинформационни системи и техологии;\nвъвеждане на нови продукти, технологии, машини, оборудване, програмно осигуряване;\nвзаимоотношения с работниците;\nкултура и ценности;\nформа и обхват на договорните отношения;\nдоговорки за работно време;\nусловия на работа и др.\nНа пръв поглед е трудно да се асимилира връзката между изброените обстоятелства и системата за управление на здравето и безопасността при работа. Често получавам въпроси като: Какво е значението на политиката или конкуренцията? Истината е, че значение има, но за да се определи трябва да се погледне на обстоятелствата в конкретния случай от гледна точка на здраве и безопасност при работа. Тогава въпросът би прозвучал по следния начин: Каква е политиката по отношение на здраве и безопасност при работа? или Какво е отношението на конкуренцията по отношение на здраве и безопасност при работа?\nПо отношение на политиката, предполагам всеки ще се съгласи, че ние сме от държавите, които имат както занижени изисквания, така и ниска култура за здраве и безопасност при работа. С лека ръка отхвърляме правила, предпазни и превантивни мерки с идеята, че на нас инцидент няма да се случи. Но практиката показва, че то се случва, при това често. И контекстът, в частност външното обстоятелство политика има за цел да разкрие една част от средата, в която функционира конкретната организация. Съвсем различна би била средата за организация, работеща в Германия и организация в България. Обстоятелствата са различни и целта на определяне на контекста е организацията да е наясно с тези обстоятелства и да може адекватно да планира дейността си спрямо тях.\nДокументиране на контекста на организацията\nВ ISO 45001:2018 не се поставя изискване за документиране на информацията относно контекста на организацията. За сметка на това, поставя изискване за определяне на рисковете и възможностите, свързани с контекста, заинтересованите страни и обхвата на системата – т.6.1.1. От тази гледна точка, по-удачно би било информацията за контекста да се документира. Изисквания към вида и формата на документираната информация няма.\nПримерна форма за документиране на информацията относно контекста на организацията очаквайте в месечния бюлетин на kachestvoto.com.


Студио за красота Огледало: Оферта за Перманентен грим в София | PromoGrad.bg | Цена 130.00 лв. до 05.12.2015\nПермаментен грим на устни или вежди от студио за красота Огледало\n220.00 - 41% 130.00 лв\nПермаментен грим на устни или вежди от студио за красота Огледало!\nВид козметична татуировка, при която оцветяващите пигменти проникват повърхностно в горните слоеве на епидермиса.\nПигментите са с минерален произход, с предварителни тестове за алергия и токсичност.\nПроцедурата подсилва цвета на бледите устни или вежди. Неправилните, прекъснати или липсващи вежди могат да се възстановят според желаната форма, а устните с нарушен контур ще изглеждат по-съвършени и естествени от всякакъв друг грим.\nСрок за запазване - от 2 до 5 години (след задължителното ретуширане).\nПерманентен грим на вежди (Формата се уточнява предварително с клиента)\nОформяне на веждите с пинцета и ножичка;\nРисуват се с молив и се уеднаквяват, за да се види предварително как ще изглеждат. В зависимост от това какво желае клиентът, веждите се правят плътни, косъм по косъм или на щрихи;\nЦвят - избира според косата, очите и тена. Обикновено се избира черен, кафяв, светло- или тъмнокафяв;\nПоставяне на перманентен грим, процедура която отнема около 30 минути.\nПредварително се очертава с молив във форма подходяща за клиента;\nЦвят - избира се според цвета на собствените устни. В някои случаи се прави един до два тона по тъмен;\nПоставя се местна упойка, след което се пристъпва към самата процедура;\nСлед процедурата устните леко се подуват, но до няколко часа спадат. Възможна е появата на херпеси, затова мястото се третира със Зовиракс в следващите 10 дни.\nИ при двете процедури ретушът се заплаща предваритено - 50 лв.\nКожата на всяка жена преди и по време на менструация е по-чувствителна. Затова процедурата се препоръчва след цикъл.\nВ рамките на 10 дни мястото се третира с мехлем на билкова основа. Не трябва да се мокри, излага на слънце или солариум. Коричката не се премахва насилствено, за да се запази пигментът.


Тези бяха приносите от Израелевите първенци за освещаването на жертвеника в деня, когато беше помазан: дванадесет сребърни блюда, дванадесет сребърни легена и дванадесет златни тамянника;\nСлушай Числа 7:46\nДруги преводи на Числа 7:46:\nИ всичките говеда за примирителна жертва бяха двадесет и четири юнеца, освен тях и шестдесет овена, шестдесет козела, шестдесет едногодишни агнета. Това беше приносът за освещаването на олтара, след като беше помазан.\nТези бяха приносите от Израелските първенци за освещаването на жертвеника в деня, когато беше помазан: дванадесет сребърни блюда, дванадесет сребърни легена и дванадесет златни тамянника;\nдванадесет златни темянника пълни с темян; (всеки темянник беше от десет сикли, според сикъла на светилището; всичкото злато на темянниците беше сто и двадесет сикли);\nЗа всесъжение имаше всичко: дванайсет телци едър добитък, дванайсет овена, дванайсет шилета, заедно с тях хлебен принос, и в жертва за грях дванайсет козела;\nОт сто и тридесет сикли беше всяко сребърно блюдо, и седемдесет сикли всеки леген: всичкото сребро на съсъдите беше две тисящи и четиристотин сикли според сикъла на светилището:


Начало / Изложители / University of Leeds\nПредставители на University of Leeds ще присъстват на изложение "Световно образование", за да дадат отговор на всички твои въпроси.\nUniversity of Leeds е държавен изследователски университет, който се намира в Лийдс, Западен Йоркшир, Англия. Основан през 1874, университетът е петото най-голямо висше училище във Великобритания с 36,250 студенти. Освен че е част от престижната група Russel Group, от 2006 г. университетът е и сред петте най-предпочитани институции от студентите на Острова.\nТоп 10 изследователски университет във Великобритания (Research Excellence Framework 2014)\nТоп 15 университет (Тhe Times University Guide 2021)\nТоп 18 университет (Guardian University Guide 2021)


Представяме Ви Най-Добрите Крипто Ексчейнджи В Света| Crypto Daily\nBittrex е един от най-големите крипто към крипто ексчейнджи, който предлага много трейдинг двойки, вързани с Bitcoin. Справя се и с други от големите крипто валути, като например Darkcoin, Nextcoin и Litecoin. Предлагат и Neucoin и Ethereum. Осигуряват и на частните и на бизнес клиентите си една платформа, която позволява търговията на тези валути и на много други.\nKraken е един от най-добрите Европейски ексчейнджи, който връзва Bitcoin с други валути, като например JPY, EUR, GBP и USD. Освен тези двойки, от Kraken връзват и доста от популярните валути, например Litecoin и Dogecoin.\nPoloniex e Американски ексчейндж, който предлага изключителна сигурност и напреднали трейдинг опции. От 2015 година, ексчейнджът е с нов дизайн, в който са добавили толкова много услуги, че безпроблемно ще се потопите в света на крипто трейдинга.\nThe Gemini Exchange e кръстено така, заради основателите си – близнаците Уинкълвос. Те са американско ексчейндж бюро за дигитални активи, което се регулира от Държавния департамент по финансови услуги в Ню Йорк(NYSDFS).\nЗаради уникалните си фунции BitSquare Exchange няма нищо общо с другите традиционни ексчейнджи. Апликацията с отворен код позволя да купувате и продавате Bitcoin, който след това можете да размените за други крипто валути или за други национални валутни курсове.\nОт Gatecoin са се фокусирали над сигурността и ефективността на трансферите. Това е регулиран дигитален ексчейндж, който предлага и друи услуги, като например предплатени дебитни карти и преводи. Те са и едни от първите, които пуснаха Etherеum на пазара си.


Тема спорт - Кайзер отряза Ботев Пд, избра изпаднал в Полша\nКайзер отряза Ботев Пд, избра изпаднал в Полша\nНападателят на Лудогорец Клаудиу Кешерю ще получи предложение да остане на работа в клуба след края на кариерата си. През извънредното положение у нас румънецът удължи договора си с орлите. Така настоящият му контракт е до юни 2021 година. Тогава той ще е на 34. Преди да преподпише, в интервю за медиите в родината си Кешерю бе обявил, че желанието му е да завърши кариерата си в Лудогорец.\nТой дойде в Разград пред 5 години и се превърна в реализатор №1 на тима. Плановете на клуба са да го задържат и след като окачи футболните обувки на пирона. Такива са амбициите на ръководството на зелените и за сънародника му Козмин Моци.\nВъзможно е Кешерю да стане спортен директор или главен скаут/мениджър. Основната причина е, че той владее три основни езика - румънски, английски и френски. Играчът знае и български и малко италиански. Има и доста сериозни контакти в мениджърските среди, твърдят приближени. Затова в Разград са на мнение, че Клаудиу би свършил отлична работа в бъдеще на клуба.\nПодобни планове от Лудогорец са имали и за Марселиньо, но той е бил категоричен, че още няма да спира с футбола и затова се стигна до раздяла и прибирането му в Бразилия. Марсо обаче заяви, че ще помага на тима от родината си.\nДоговор до края на новия сезон - до юни 2021-ва, подписа и капитанът Светослав Дяков. За него ръководството също е начертало бъдещ план, свързан с клуба. Почти сигурно на Дяков ще бъде предложен пост в школата. След година той ще е вече на 37 и ако не смята да продължава с футбола, почти сигурно ще остане на работа при зелените.